**FAU møte 25.02.2025**

Tilstede fra ledelsen: Vibeke Saltnes Olsen

FAU: Silje Dementiev, Besa Ilazi, Mari Sundet, Ingeborg Krøgli, Basit Mohammed, Karen Svendsrud, Peder Kvello, Nina Barstad, Thale Henrikke Eddie.

Referent: Thale Henrikke Eddie ( vara 2A)

**Orientering fra Vibeke:**

**Plantekasser:** Brynseng skole starter i det små med noen få kasser med lås og tak. Litt redd for at de blir ødelagt eller gjemt ting som ikke skal være i plantekasser på grunn av beliggenhet. Hvis det fungerer så vil man se på videre hvordan man kan utvide dette. Ellen fra Etterstad dyrkegruppe har gitt beskjed om at de vil gi bort sitt område til skolen fordi de skal legge ned, hun kontakter Vibeke direkte.

**Lus:** Det er fortsatt mye lus. Noen trinn har hatt mye lus. Enkelte blir ikke kvitt det. Skolen har ikke lov å ta lusekur på barna. Det er mulig at bydelen kan bidra økonomisk med lusekur ved behov. I 4A har foresatte hatt en avtale hvor alle sjekker samtidig, og dette har gitt effekt. Om dret oppdages lus i skoletiden og barna opplever det som «skummelt/ekkelt» så får de lov til å ringe hjem. Foresatte velger om barna hentes eller ikke.

**17-mai komiteen:** Smått i gang, har hatt foreldremøte. Fordelt foreldrene på grupper. Mari vil levere inn en bestillingsliste cirka to uker før til FAU leder. Kjøpe inn halal-pølser litt tidlig fra for eksempel slakter på Grønland. Finner premier fra senter i nærheten o-l. Brynseng skole går mest sannsynlig fra Torggata i år også. Vibeke sørger for fordeling på ansatte og foreldre som går sammen barna i toget. Det ligger oversiktlig informasjon i 17 mai- mappen.

**Prosjekt-periode:Miljøskole nr 1.** Forskjellig temaer innenfor miljø i de forskjellig klassene.Det gjøres i temafagene. Jobber med dette frem til påskeferien. Redesign, veiing av søppel osv. Elevrådet har laget en kåring som heter Gullkosten og premierer klassen som har gjort best innsats innenfor visse kriterier. Gullkosten går på vandring.

**Gym og dusjing**: Det snakkes om dette i klassene slik at dette blir naturlig og enkelt. Noen tar opp situasjoner som oppstår i en klassering.

**Mobbing og rasisme**: Skolen jobber med dette kontinuerlig. Det er viktig å gi beskjed til skolen om det skulle oppstå noe. Snakk om det i foreldregruppen til sine klasser og med barna sine.

**Meråpen skole:** Skolen har nå tilsynsvakt mandager og onsdager. Vibeke sender ut et skriv med informasjon om hva mer-åpent skole kan være.

**Klubb/disko**

Skoledisko blir 18 og 19 mars. Det kommer invitasjon via skolemelding-appen.

Disko: 1. trinn har egen disko: 17.00-1830, 2-4 klasse etterpå, 5-7 klasse dagen etter.

Diskorommet, kunnskapstrappa. Pizza til 1. trinn når de kommer. Vi trenger voksne som er tilstede på 1-4 klasse , barna må skrives inn og følges opp. De større trinnene trenger ikke samme oppfølging. Alle fra FAU snakker med sin lærer om musikklisteønsker. Det er behov for at noen fra 1. klasse kommer en time før for å rigge klart diskorommet.

**Eventuelt**

Solskjerming i skolegård: Ingeborg tar det videre i driftsstyret med solskjerming i skolegården.

April blir siste klubb for i år og da skal 4 klasse ta over. En dag i måneden. Serveres pizza, saft og popcorn og spilles spill, bordtennis etc. Veldig hyggelig om foreldre stiller opp

Trafikkvaktperioden er over.

Det er søkt frivillighetsmidler fra bydelen til FAU, søkt om 25.000kr.

AKS-gruppen i FAU tar kontakt med AKS om et eget møte med innspill fra enkelte trinn.